**Dragi učenici, dragi roditelji/skrbnici,**

**ovim putem vas obavještavamo da će se, prema naputku Ministarstva znanosti i obrazovanja, u narednom razdoblju koristiti Yammer  ili Microsoft Teams mreža za organizaciju nastave na daljinu. Ravnatelji, nastavnici i učenici komunicirat će unutar virtualnih zbornica i virtualnih razreda.**

CARNET napominje da su pravila ponašanja na Yammer i Microsoft Teams mreži jednaka kao i u stvarnim učionicama. Sve objave neprimjerenog sadržaja bit će uklonjene, a podaci autora bit će proslijeđeni školi na daljnje postupanje u skladu sa školskim pravilima o pedagoškim mjerama. Također, mole da na početnu stranicu ne postavljate povjerljive informacije, kao ni da istu koristite za dijeljenje neformalnog/zabavnog sadržaja. Potrudite se da svaki sadržaj koji postavljate donosi neku vrijednost drugima u školskoj zajednici.  
Upozorite učenike na primjerene oblike ponašanja u virtualnom okruženju, što znači da vrijede slična pravila primjerenog ponašanja i ophođenja kao i u učionici. Što znači da učenici za neprimjerene oblike mogu snositi posljedice.”  
To znači da ćemo se pridržavati Pravilnika o kućnom redu škole, Statuta te Pravilnika o kriterijima za izricanje pedagoških mjera i za eventualna neprimjerena ponašanja izreći će se Pravilnikom predviđene pedagoške mjere.  
Ovim putem sve pozivamo na pristojno, primjereno ponašanje te virtualni bon-ton.

**SVIMA ŽELIMO PUNO USPJEHA U NASTAVI NA DALJINU!**